Atbilde uz pretendenta jautājumu iepirkumam
“Siltumsūkņu sistēmas gaiss-ūdens uzstādīšana katlumājā 
Mazā Noliktavu ielā 13, Limbažos”, 
ID Nr.LS 2026/28

Jautājums:
Nolikuma pielikumā Nr. 7 “Finanšu piedāvājums” norādītas sekojošas pozīcijas: 4., 26., 36., 42., 43., 44., 45. un 46., kas saistītas ar saules elektrostacijas izbūvi, bet citos nolikuma dokumentos tā netiek pieminēta un nav izvirzītas nekādas prasības saules elektrostacijai.
Pielikuma Nr. 6 “Tehniskā specifikācija” 1.punktā “Darbi un pakalpojumi”  un  2.punkta 1.apakšpunktā “Būvvieta” ir atrunas tikai ar siltumenerģijas ražošanu, akumulāciju un siltumenerģijas nodošanu siltumtīklā, bet nav norādes par elektroenerģijas ražošanu un nodošanu elektrotīklā vai lietošanu pašpatēriņam.
Ņemot vērā to, ka saules elektrostacija parādās tikai finanšu piedāvājumā, lūdzu informējiet vai saules elektrostacijas elementu piegāde un to uzstādīšana paredzēta šī iepirkuma ietvaros un nav kļūda finanšu piedāvājuma formā?

Atbilde:
Informējam, ka saules elektrostacijas elementu piegāde un uzstādīšana ir paredzēta iepirkuma “Siltumsūkņu sistēmas gaiss-ūdens uzstādīšana katlumājā Mazā Noliktavu ielā 13, Limbažos”, ID Nr.LS 2026/28 ietvaros atbilstoši pielikuma Nr.7 “Finanšu piedāvājums” tāmē norādītajām pozīcijām.
Saules elektrostacija paredzēta elektroenerģijas ražošanai pašpatēriņa nodrošināšanai. Pretendentam piedāvājumā jāiekļauj visas izmaksas, kas saistītas ar tās piegādi, uzstādīšanu, pieslēgšanu un nodošanu ekspluatācijā, tostarp nepieciešamo saskaņojumu un pārbaužu izmaksas. Pasūtītājs pilnvaros izraudzīto pretendentu tā vārdā veikt saules elektrostacijas pieslēgšanai nepieciešamās darbības un saskaņojumus.

